Mart Naaber

Mart Naaber (sündinud 15. detsembril 1992) on eesti võrkpallur. 2017. aastal kutsuti ta esimest korda Eesti võrkpallikoondisse ning alates hooajast 2021/22 mängib ta Eesti meistriliiga klubis Bigbank Tartu. Mart Naaber liitus Eesti võrkpallikoondisega 2017. aastal ja sai kirja debüütmängu sama aasta mais kontrollkohtumistes Portugali võrkpallikoondisega. Ta on esindanud Eestit Euroopa Liigas aastatel 2018, 2019 (alagrupifaasis) ja 2022. Samuti on ta esindanud Eestit 2017. aastal Maailmaliiga kolmandas tugevusgrupis ning 2018. aasta Challenger Cupil. Euroopa meistrivõistluste finaalturniiril pole ta koosseisu mahtunud. Mart Naabri esimene hooaeg (2012/13) Eesti meistriliiga tasemel oli klubis Bigbank Tartu. Naaber meeskonna põhikoosseisu üldiselt ei kuulunud ning kukkus hooaja teises pooles käe kipsi, mistõttu ka vahetusest sekkuda ei saanud olulistes mängudes. Klubi medalitele sellel hooajal ei jõudnud, kuid Naaber jätkas klubis mängimist ka järgneval hooajal (2013/14). Klubi sai teisel hooajal Eesti karikavõistlustel ja Balti liigas teise koha ning tuli Eesti meistriks. Naaber oli meeskonnas mõlema hooajal varumehe rollis. Hooajal 2014/15 vahetas ta Eesti siseselt klubi ning mängis ühe hooaja Danpower/Võru Võrkpalliklubis, kus ta sai kanda põhimehe rolli. Klubi medalimängudesse ei sekkunud. Järgneval hooajal (2015/16) naasis Naaber Bigbank Tartusse. Klubi medalitele ei jõudnud. Naaber sai küll rohkem mänguaega kui algusaastatel Tartus, kuid põhimeheks teda siiski lugeda ei saanud. Ta jätkas klubis hooajal 2016/17, kui klubi sai Credit24 Meistriliigas kolmanda ja Eesti meistrivõistlustel teise koha. Sel hooajal tõestas Naaber end tugeva põhimängijana ja valiti ka Credit24 Meistriliiga detsembri parimaks mängijaks. Hooajal 2017/18 Tartus saadi teine koht Eesti karika- ja meistrivõistlustel. Naaber oli klubis ka neljandal hooajal (2018/19). Võideti Credit24 Meistriliiga ja saadi teine koht Eesti meistrivõistlustel. Hooajaks 2019/20 teenis Naaber oma esimese välislepingu ning siirdus Soome kõrgliigaklubisse Akaa Volley, kus oli peatreeneriks Oliver Lüütsepp. Hooaja algus oli võistkonna jaoks väga edukas ning võideti järjest 13 mängu, resultatiivselt mängis ka Naaber. Hooaeg katkestati kevadel koroonapandeemia tõttu ning medaleid välja ei mängitud. Hooajaks 2020/21 sõlmis Naaber lepingu Hispaania meisterklubi CV Terueliga. Hooaeg algas septembris Hispaania superkarika võiduga; Hispaania karikavõistlustel jõuti poolfinaali ja Hispaania meistrivõistlustel saadi kolmas koht. Hooajaks 2021/22 naasis Naaber kodumaale ning hakkas taas mängima Bigbank Tartus. Klubi osales CEV Meistrite Liiga ja CEV Cupi eelringides, kuid kummaski sarjas põhiturniirile ei pääsenud. Klubi võitis kõik kohalikud sarjad: Eesti karikavõistlused, Eesti meistrivõistlused ja Credit24 Meistriliiga. Naaber mängis meeskonnas ka järgmisel hooajal (2022/23). Klubi osales CEV Challenge Cupil, kus jõuti 1/8 finaali. Võideti Eesti karikavõistlused ja Balti liiga ning saadi Eesti meistrivõistlustel teine koht. Mart oli meeskonna põhimängija ning valiti Eesti meistrivõistluste sümboolsesse koosseisu. Balti liiga 2013/14 Bigbank Tartuga 2016/17 Bigbank Tartuga 2018/19 Bigbank Tartuga 2021/22 Bigbank Tartuga 2022/23 Bigbank Tartuga 2023/24 Bigbank Tartuga Riikide meistrivõistlused 2013/14 Eesti meistrivõistlused Bigbank Tartuga 2016/17 Eesti meistrivõistlused Bigbank Tartuga 2017/18 Eesti meistrivõistlused Bigbank Tartuga 2018/19 Eesti meistrivõistlused Bigbank Tartuga 2020/21 Hispaania meistrivõistlused CV Terueliga 2021/22 Eesti meistrivõistlused Bigbank Tartuga 2022/23 Eesti meistrivõistlused Bigbank Tartuga Riikide karikavõistlused 2013/14 Eesti karikavõistlused Bigbank Tartuga 2017/18 Eesti karikavõistlused Bigbank Tartuga 2020/21 Hispaania superkarikas CV Terueliga 2021/22 Eesti karikavõistlused Bigbank Tartuga 2022/23 Eesti karikavõistlused Bigbank Tartuga 2023/24 Eesti karikavõistlused Bigbank Tartuga Individuaalsed auhinnad 2022/23 Eesti meistrivõistluste parim temporündaja 2023/24 Balti liiga parim temporündaja 2017 Maailmaliiga 3. tugevusgrupp 2018 Euroopa Liiga 2018 Challenger Cup Võrkpalli rahvusmeeskonna peatreener teatas laagrisse tuleva koosseisu ERR Sport arhiiv, 26.04.2017. Mart Naaber naaseb Meistrite liigat mängivasse Tartusse ERR Sport, 09.07.2021. Kontrollmängudes olid võidukad nii mehed kui naised ERR Sport arhiiv, 13.05.2017. Võidukas võrkpallikoondis saabub teisipäeval kodumaale ERR Sport arhiiv, 19.06.2017. Võrkpallikoondis alustab Challenger Cupi Portugali vastu ERR Sport, 19.06.2018. Võrkpallurid alustavad veerandfinaalmänge Postimees Sport arhiiv, 21.02.2013. Tartu võrkpallimeeskond ootab tulemuslikku hooaega ERR Sport arhiiv, 02.10.2013. Pärnu ja Tartu saavutasid Schenker liigas kindla võidu ERR Sport arhiiv, 15.11.2014. Tiitlikaitsja jätkab ühisliigas puhaste paberitega ERR Sport arhiiv, 08.11.2015. Tartu soovis Nõmmistu asemele palgata Pulka ja Macieli ERR Sport arhiiv, 22.06.2016. Tartu Bigbank võitis viiegeimilise lahingu järel Balti liiga pronksi ERR Sport arhiiv, 19.03.2017. 212-sentimeetrine temporündaja on Tartu Bigbankis tõusnud põhitegijaks ERR Sport arhiiv, 20.01.2017. Bigbank Tartu sõlmis lepingu kolmanda välismaalasega ERR Sport arhiiv, 21.07.2017. Andrei Ojamets: võrkpall on küll võrratu, aga vahepeal sa vihkad seda ERR Sport, 21.07.2017. Eesti koondise temporündaja teenis elu esimese välislepingu ERR Sport, 30.07.2019. Naaberi ja Lüütsepa klubi jätkas uskumatut seeriat ERR Sport, 05.01.2020. Hispaania meister palkas Eesti temporündaja ERR Sport, 17.07.2020. Eesti pikim võrkpallur võitis Hispaanias esimese mänguga esimese tiitli ERR Sport, 28.09.2020. Nädal piiri taga: Enard juhib finaalseeriat Juhkami vastu 2:0 ERR Sport, 12.04.2021. Tartu publik nägi taas suurepärast matši, kuid Bigbanki jaoks on tänavune euroteekond lõppenud, lisatud intervjuu Kordasega Võrkpall24, 10.11.2021. Tartu Bigbanki võimas aasta: kolm tiitlit ning kõigest üheksa ära antud geimi Postimees Sport, 07.04.2022. Tartu Bigbank näitas Portugali liiga liidrile hambaid, ent pidi siiski kaotusega leppima Eesti Võrkpalli Liit, 30.11.2022. Emotsionaalne finaal: pikast reisist vihaseks aetud Tartu Bigbank krooniti Aadu Luukase karika võitjaks Eesti Võrkpalli Liit, 17.12.2022. Raskest seisust välja tulnud Tartu Bigbank krooniti viiendat korda Baltikumi meistriks! Eesti Võrkpalli Liit, 05.03.2023. Uskumatu mäng! Selver/TalTech alistas Tartu Bigbanki 3:2 ja krooniti esmakordselt Eesti meistriks! Eesti Võrkpalli Liit, 05.04.2023. Mart Naaber Eesti Võrkpalli Liit Mart Naaber CEV Koduleht Mart Naaber Volleybox Tartu Bigbank tegi veerandfinaalis suure tagasituleku ja purjetas Balti liigas poolfinaali. Kuidas läheb teistel Eesti klubidel?, Delfi Sport, 25.02.2024.